Ամերիկահայ հասարակական գործիչ Զարեհ Պալյանն ասում է, որ մի քանի օրից ավելի պարզ կդառնա, թե ինչպես է անդրադառնում այս փոփոխությունը մեր երկրի հասարակական, տնտեսական կյանքի վրա․ «Ամեն դեպքում, դրական բան էր, որ հրաժարական տվեց ու հեռացավ, դա ժողովրդի սրտով էր։ Մինչեւ հիմա ինչ արել է Նիկոլ Փաշինյանը, բոլորի դրական աջակցությունն է ստացել, հիմա կան մի շարք կարեւոր հարցեր հատկապես միջազգային հարաբերություններում, եթե ինքը դառնա վարչապետ։ Վարչապետ դառնալուց բացի, էլի տարբեր հարցեր կան․ 6-7 մլրդ պարտքը թողեցին եւ մեր ու մեր սերունդներին վզին փաթաթեցին, հիմա պետք է թողնի, որ այդպես գնա՞։ Նույնքան դրամ առնվազն Սերժ Սարգսյանը դրեց գրպանն ու հեռացավ։ Դրա համար ինքը պետք է վճարի, նոր թողի գնա, ժողովուրդն ինչպե՞ս դա կների։ Դեռ շատ լուրջ գործեր կան անելու։ Պետք է լյուստրացիա լինի»։